jkorsvik/nowiki_second_scrape_merged huggingface dataset:
Falsidactus

Falsidactus er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, brunspraglete trebukker med antenner som er litt lengre enn kroppen. Pronotum har en kraftig tann midt på hver sidekant, mindre tenner foran og bak denne. Dekkvingene er nesten parallellsidige, med en hesteskoformet, opphøyd list rundt scutellum.


== Utbredelse ==
Slekten er vidt utbredt i Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Ancylonotini Lacordaire, 1869
Slekten Falsidactus Breuning, 1938
Falsidactus kivuensis Breuning, 1958
Falsidactus lateriplagiatus Breuning & de Jong, 1941
Falsidactus parabettoni (Breuning, 1970)
Falsidactus vittatus (Hintz, 1910)


== Kilder ==
Liste over slektene
Katalog med utbredelsesdata Arkivert 13. april 2016 hos Wayback Machine.


== Eksterne lenker ==
Bildegalleri Arkivert 21. august 2016 hos Wayback Machine.
(en) Falsidactus i Encyclopedia of Life 
(en) Falsidactus i Global Biodiversity Information Facility 
Falsidactus – detaljert informasjon på Wikispecies 
(en) Ancylonotini – kategori av bilder, video eller lyd på Commons
Maria af Klinteberg Herresthal

Maria af Klinteberg Herresthal (født 1966) er en svensk operadramaturg og kulturleder. Hun har bak seg studier i språk og musikk fra Norges musikkhøgskole og universitet i Norge, Sverige og Italia. Hun har også arbeidet som oversetter og sangpedagog og var med å bygge opp radiokanalen NRK Klassisk. Hun ledet dramaturgiatet ved Den Norske Opera & Ballett, før hun i 2009 ble formidlingssjef, med ansvar for en avdeling som blant annet markerte seg ved å vinne The International Opera Award 2015 i kategorien «Accessibility». Hun er per 2016 administrerende direktør ved Nasjonalgaven Voksenåsen i Oslo.


== Referanser ==
De europeiske småstatslekene 1991

De europeiske småstatslekene 1991 ble arrangert fra 21. til 25. mai 1991 i Andorra. Dette var fjerde gang De europeiske småstatslekene ble arrangert.


== Idrettsgrener ==
Friidrett
Basketball
Sykling
Judo
Skyting
Svømming
Tennis
Volleyball


== Medaljeoversikt ==
Sluttabell:


== Referanser ==
Demophoo

Demophoo er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En middelsstor, tettbygd, lysgrå trebukk med tallrike små, blankt svarte knøler. Kroppen er ganske kort og bred. Antennene er lengre enn kroppen, det andre, tredje og fjerde leddet med en innoverrettet tann i spissen. Det første leddet er tykt og klubbeformet, det femte og utover ganske tynne. Pronotum er mye bredere enn langt, med en litt spiss knøl på hver side, men uten utstående tann.


== Utbredelse ==
Arten er utbredt i det sørøstlige Brasil.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Anisocerini J. Thomson, 1860
Slekten Demophoo J. Thomson, 1864
Demophoo hammatus (Chabrillac, 1857)


== Kilder ==
Katalog med utbredelsesdata Arkivert 2. desember 2016 hos Wayback Machine.
Liste over slektene


== Eksterne lenker ==
Bildegalleri Arkivert 21. august 2016 hos Wayback Machine.
(en) Demophoo i Encyclopedia of Life 
(en) Demophoo i Global Biodiversity Information Facility 
Demophoo – detaljert informasjon på Wikispecies 
(en) Anisocerini – kategori av bilder, video eller lyd på Commons
Mons Bendixen

Mons Bendixen (født 25. mars 1964 på Levanger) er en norsk sosialpsykolog. Han er professor ved Psykologisk institutt, NTNU i Trondheim. Hans hovedfelt er evolusjonær sosialpsykologi, med forskning på seksuell trakassering, konflikter og vold i nære relasjoner, antisosial og aggressiv atferd, sosial utestengning.Bendixen har sin utdanning fra Universitetet i Bergen (UiB) og det tidligere Universitetet i Trondheim (nå integrert i NTNU). 
I 1991 var han ferdig utdannet cand.polit. ved Psykologisk institutt, Universitetet i Trondheim med avhandlingen Representasjon av spatiale relasjoner : bruk av figurer vs. tekst ved menyseleksjon.I 2006 fikk han sin ph.d.-grad ved Universitetet i Bergen med avhandlingen Antisocial behaviour in early adolescence: methodological and substantive issues.Etter avsluttet cand.polit.-studium arbeidet han ved Oppsøkende avdeling, Bergen kommune til han begynte på sin doktorgrad i 1993.
Etter et år som forsker ved Trondheim politidistrikt har han, siden 1999, vært førsteamanuensis ved Psykologisk institutt, NTNU.
Han arbeider mye sammen med sin kollega Leif Edward Ottesen Kennair innenfor temaet seksuell trakassering blant skoleelever, og sjalusi og feiltolkning av seksuelle signaler. Enkelte av Kennair og Bendixens arbeider har fått mye oppmerksomhet i media.I 2015 fikk Bendixen og Kennair, sammen med forsker Trond Viggo Grøntvedt, i oppdrag av Barne-, likestillings- og inkluderingsdepartementet å skrive en oppdatert kunnskapsstatus om seksuell trakassering blant unge. Kunnskapsstatusen gir en oversikt over nordisk forskning for perioden 2007–2015.


== Bibliografi (utvalg) ==
(no) Publikasjoner av Mons Bendixen i BIBSYS
(no) Publikasjoner av Mons Bendixen i forskningsdokumentasjonssystemet CRIStin


== Referanser ==


== Kilder ==
Bendixens profilside, NTNU
Om Bendixen på nettstedet for Det psykologiske fakultet, Universitetet i Bergen (UiB)
UiBs omtale av Bendixen i forbindelse med prøveforelesningen i 2006
Panegyrtes

Panegyrtes er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, avlange, lyst brunlige eller gråaktige trebukker. Antennene er omtrent så lange som kroppen. Pronotum har rundede sider uten tenner. Dekkvingene er noe tilsmalnende bakover og 
har ofte runde, svarte flekker.


== Levevis ==
Larvene lever inne i død ved.


== Utbredelse ==
Slekten er utbredt i Sør-Amerika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Apodasyini Lacordaire, 1872 eller Desmiphorini
Slekten Panegyrtes Thomson, 1868
Panegyrtes apicale Martins & Galileo, 2005
Panegyrtes basale Galileo & Martins, 1995
Panegyrtes bifasciatus Breuning, 1940
Panegyrtes clarkei Galileo & Martins, 2007
Panegyrtes crinitus Galileo & Martins, 1995
Panegyrtes davidsoni Martins & Galileo, 1998
Panegyrtes delicatus Galileo & Martins, 1995
Panegyrtes fasciatus Galileo & Martins, 1995
Panegyrtes fraternus Galileo & Martins, 1995
Panegyrtes lactescens Thomson, 1868
Panegyrtes maculatissimus Galileo & Martins, 1995
Panegyrtes porosus Galileo & Martins, 1993
Panegyrtes pseudolactescens Breuning, 1974
Panegyrtes scutellatus Galileo & Martins, 1995
Panegyrtes sparsepunctatus Breuning, 1940
Panegyrtes striatopunctatus Breuning, 1940
Panegyrtes varicornis Breuning, 1940


== Kilder ==
Katalog over artene Arkivert 2. desember 2016 hos Wayback Machine.
Liste over slektene (Desmiphorini)
Cerambycidae.org - Apodasyini


== Eksterne lenker ==
Bildegalleri Arkivert 21. august 2016 hos Wayback Machine.
(en) Panegyrtes i Encyclopedia of Life 
(en) Panegyrtes i Global Biodiversity Information Facility 
Panegyrtes – detaljert informasjon på Wikispecies 
(en) Desmiphorini – kategori av bilder, video eller lyd på Commons
Michel Arnoux

Michel Arnoux er en monegaskisk svømmer, som vant 200 meter bryst ved De europeiske småstatslekene 1991. 


== Idrettskarriere ==
Han vant 200 meter bryst ved De europeiske småstatslekene 1991.I juni vant han 200 meter bryst ved Monaco International, der han svømte på 2:19,38.Han deltok også ved Sommeruniversiaden 1991 i England, og kom der på 5.-plass på 200 meter bryst.Arnoux tok også to gullmedaljer i svømming ved De europeiske småstatslekene 1993.


== Referanser ==
Alaşehir

Alaşehir (i antikken og middelalderen kalt Filadelfia (gresk Φιλαδέλφεια) er en by og et distrikt i provinsen Manisa i Egeerregionen i Tyrkia. Den ligger i Kuzuçaydalen ved foten av Bozdağ. Byen ligger 105 km langs jernbanen fra İzmir. Den er delvist omgitt av bymur, og har et folketall på 46 544 innbyggere.
Den ligger på en stor og frodig slette ved Gedizelven. En av mineralkildene ved byen produserer et populært vann i Tyrkia.


== Historie ==
Filadelfia ble grunnlagt i 189 f.Kr. av kong Eumenes II av Pergamon (197-160 f.Kr.), og han navgav byen for å hedre sin bror og etterfølger, Attalos II som gikk under tilnavnet Filadelfos (en som elsker sin bror). Attalos III, som ikke hadde noen arving, overlot sitt rike til romerne da han døde i 133 f.Kr..
Etter et omfattende jordskjelv i år 17 ble byen gjenoppbygd av keiser Tiberius og fikk navnet Neo-Caesaria. Under Vespasian fikk byen på nytt et nytt navn: Flavia, etter den keiserlige gemal.
Flere byer i antikken hadde navnet Filadelfia. Men det er ut fra konteksten åpenbart at det er dette byen som er nevnt som en av de syv kirker i Asia av Johannes i Johannes' åpenbaring. Filadelfia er den sjette av de syv.
Byens kristne mottatt også brev fra kirkefaderen Ignatius av Antiokia som skal ha besøkt menigheten på sin vei til martyriet i Roma.
Filadelfia var en velstående by i Østromerriket og ble kalt Lille Athen på 500-tallet. Byen ble inntatt av seldsjukkene i 1074, men i 1098 ble den gjenerobret for Østromerriket av keiser Alexios I. I 1390 ble byen erobret av Det osmanske rike - den hadde forsvart seg i åtte år og var den siste av de kristne byene som falt for dem. Grekerne okkuperte byen under den gresk-tyrkiske krig 1919–1922.
I Skandinavia er mange menigheter fremfor alt innen Pinsebevegelsen, men også innen Baptistkirken blitt oppkalt etter Filadelfia.


== Eksterne lenker ==
Offisielt nettsted 
(en) Alaşehir – kategori av bilder, video eller lyd på Commons
Udefinert oppførsel

I programmering er udefinert oppførsel resultatet av å kjøre kode som ikke har en definert oppførsel av språkspesifikasjonen som koden forholder seg til. Både C og C++ er språk hvor oppførselen noen ganger er udefinert. I standarden til disse språkene står semantikken for enkelte operasjoner som udefinert. En kompilator har lov til å anta at slike operasjoner aldri vil finne sted i koden. Implementasjonen av kompilatoren vil anses som korrekt uansett hva den definerer oppførselen til å være i tilfellet hvor kode har udefinert oppførsel. Dette gir stor fleksibilitet til de som skal skrive kompilatorer, da det tillater kompilatoren ofte å gjøre betydelige optimiseringer. Det er programvareutviklerens ansvar å skrive kode som ikke har udefinert oppførsel, selv om kompilatoren har lov til å diagnostisere problemet når det skjer.


== Eksempler på udefinert oppførsel ==
Det å modifisere et «string literal» er udefinert oppførsel Heltallsdivisjon med 0 er også udefinert oppførsel Modifisere et objekt flere ganger mellom to sekvenspunkt er også udefinert oppførsel. Et sekvenspunkt er et punkt i programmet hvor alle sideeffekter ved tidligere evalueringer skal være gjennomført og ingen sideffekter av kommende evalueringer skal ha funnet sted. Et semikolon er et eksempel på et sekvenspunkt. Det er verdt å nevne at her er det visse forskjeller mellom C og C++ på hva som er udefinert oppførsel i henhold til sekvenspunkter, særlig etter versjonsstandarden C++11. Men dette tilfellet vil være udefinert oppførsel i begge. Når man modifiserer et objekt mellom to sekvenspunkt vil også det å lese verdien for noe annet formål enn å bestemme verdien som skal lagres være udefinert oppførsel. I det første eksempelet gjelder det variabelen i, som leses i «a[i]» men for et annet formål enn å bestemme verdien til i. Mellom sekvenspunktene endres også verdien av i, som dermed fører til udefinert oppførsel. Samme prinsipp ved eksempelet i andre linje.Visse pekeroperasjoner er også udefinert oppførsel Det å nå enden av et funksjonskall som skal returnere en verdi er også udefinert oppførsel 


== Referanser ==
Josephine Cochrane

Josephine Garis Cochran (Cochrane, født 8. mars 1839 i Ashtabula County i Ohio, død 14. august 1913 i Chicago i Illinois) var oppfinneren av den første kommersielt vellykkede automatiske oppvaskmaskin som hun bygget sammen med en mekaniker, George Butters i et skur bak huset.


== Biografi ==


=== Tidlig liv ===
Cochran var datter av John Garis, en sivilingeniør, og Irene Fitch Garis. Hun hadde en søster, Irene Garis Ransom. Hennes bestefar John Fitch hadde fått patent på et Dampskip. Hun vokste opp i Valparaiso i Indiana, hvor hun gikk på en privatskole.


=== Ekteskap og barn ===
Etter å flyttet inn med sin søster i Shelbyville, Illinois, giftet hun seg med William Cochran 13. oktober 1858, som kom dit året før, skuffet etter å ha prøvd seg under Gullrushet i California, og han ble en velstående kjøpmann og partipolitiker.


=== Død og anerkjennelse ===
Josephine døde av et slag eller utmattelse i Chicago, Illinois, 14. august 1913, og ble begravet på Glenwood kirkegård i Shelbyville, Illinois. I 2006 ble hun innlemmet i National Inventors Hall of Fame.


== Cochranes oppvaskmaskin ==
Flere forsøk var blitt gjort tidligere på å bygge  en kommersielt brukbar oppvaskmaskin. I 1850 utviklet Joel Houghton en hånddrevet ekstra stor maskin. I 1860-årene forbedret L. A. Alexander denne med en mekanisme som tillot brukeren å skylle gjennom et kar med vann.
Ingen av disse var særlig effektive.Cochrane bygde den første modellen av sin oppvaskmaskin i skuret bak huset sitt i Shelbyville, Illinois. George Butterse, en mekaniker hjalp henne med byggingen av den første oppvaskmaskin. Den ble også ansett å være den første brukbare oppvaskmaskin. For å bygge maskinen, måtte hun først lage  innredning spesielt for å passe tallerkener, kopper, eller glass som ble plassert i skuff i en kobberbeholder med en skive, eller hjul i bunnen. En motor roterte hjulet mens varmt såpevann sprutet opp fra bunnen og regnet ned på tallerkene og glassene. Hennes oppvaskmaskin var den første til å bruke vanntrykk i stedet for koster til å rengjøre inne i maskinen. Etter å ha fått patent 28. desember 1886 viste hun frem sin oppfinnelse i 1893 på Verdensutstillingen i Chicago, og vant den høyeste prisen for «beste mekanisk konstruksjon, holdbarhet og tilpasning til sin linje av arbeid». Ordet spredte seg, og snart fikk Cochrane bestillinger for sin oppvaskmaskin fra restauranter og hoteller i Illinois. Fabrikken startet produksjonen i 1897.
Det var ikke før på 1950-tallet at oppvaskmaskiner ble vanlig i folks husholdning. Etter de nye forstads-husene ble bygget med avløp som var nødvendig for å håndtere det ekstra varme vannet.


== Referanser ==
New York ved natt

New York ved natt (orig. New York Nights) er et amerikansk krimdrama fra 1929, regissert av Lewis Milestone og produsert av Joseph Schenck. I hovedrollene spiller Norma Talmadge og Gilbert Roland. Filmen handler om en korpike som prøver å støtte sin ektemann, en strevende låtskriver. Manus er skrevet av Jules Furthman, basert på teaterstykket Tin Pan Alley (1928), skrevet av Hugh Stanislaus Stange.


== Handling ==
Korpiken Jill Deverne (Norma Talmadge) prøver å støtte sin ektemann, den strevende låtskriveren Fred Deverne (Gilbert Roland). Hun overtaler gangsteren Joe Prividi (John Wray), som produserer musikalen hun spiller i, til å bruke Freds nyeste sang. Joe er forelsket i Jill, men hun er trofast mot Fred og avviser alle Joes fremstøt. Fred har imidlertid et alkoholproblem og både drikker og flørter med damer bak ryggen på Jill. Da han blir arrestert sammen med en av sine kvinnelige bekjentskaper, får Jill nok og avslutter ekteskapet. 
Den neste tiden fester hun mye sammen med Joe, i håp om å glemme Fred. Joe er svært sjalu og på en fest skyter han en mann som klenger på Jill. Han blir arrestert og Jill blir med ham til politistasjonen. Hun møter tilfeldigvis Fred da hun er på vei ut igjen. Han har blitt arrestert for løsgjengeri, men Jill synes synd på han og betaler boten hans. Etter å ha pratet litt, bestemmer de seg for å gi ekteskapet en ny sjanse. Da Joe slipper ut av fengsel og får vite at de skal forlate byen sammen, legger han en plan for å drepe Fred. Politiet finner ut Joes plan og arresterer ham på toget, mens han står klar til å skyte Fred. Jill og Fred kan dermed trygt forlate byen sammen. 


== Medvirkende ==
Norma Talmadge som Jill Deverne
Gilbert Roland som Fred Deverne
John Wray som Joe Prividi
Lilyan Tashman som Peggy
Roscoe Karns som Johnny Dolan
Mary Koran som Ruth Day
DeWitt Jennings som kriminalbetjent


== Produksjon ==
Jules Furthman skrev manuset basert på teaterstykket Tin Pan Alley, skrevet av Hugh Stanislaus Stange. Det hadde premiere på Broadway 1. november 1928, med Claudette Colbert som Jill O'Dare, Norman Foster som Fred Moran og John Wray som Joe Prividi. New York ved natt ble påbegynt som en stumfilm, før det ble bestemt at den skulle være en lydfilm. Den ble dermed den første lydfilmen som Norma Talmadge spilte i.


== Mottakelse ==
Filmen ble for det meste negativt mottatt av kritikerne. Variety mente at skuespillerne gjorde en god innsats, men at handlingen i filmen var lite original og at filmen derfor var avhengig av Talmadges stjernestatus for å lokke publikum. The New York Times syntes filmen var middelmådig, selv om den hadde noen gode øyeblikk. Photoplay likte heller ikke filmen, men mente at fansen til Talmadge ikke ville bli skuffet over stemmen hennes. Wrays rolletolkning ble likevel trukket frem som den beste.


== Referanser ==


== Eksterne lenker ==
(en) New York Nights på Internet Movie Database 
(no) New York Nights hos Filmfront 
(sv) New York Nights i Svensk Filmdatabas 
(nl) New York Nights på MovieMeter 
(en) New York Nights på AllMovie 
New York Nights på Internet Archive
Ichthyodes

Ichthyodes er en slekt gruppe av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, avlange, mørke, noe blanke trebukker. Kroppen er nærmest spoleformet.


== Utbredelse ==
Slekten er utbredt i Sørøst-Asia og Australia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Apomecynini J. Thomson, 1860 eller Tmesisternini
Slekten Ichthyodes Newman, 1842
Ichthyodes affinis Breuning, 1939
Ichthyodes albovittata Breuning, 1940
Ichthyodes biguttula Newman, 1842
Ichthyodes bisignifera (Pascoe, 1867)
Ichthyodes fergussoni Breuning, 1970
Ichthyodes floccifera Breuning, 1939
Ichthyodes floccosa (Pascoe, 1867)
Ichthyodes jackmani Hüdepohl, 1989
Ichthyodes kaszabiana Breuning, 1975
Ichthyodes leucostictica Breuning, 1942
Ichthyodes longicornis Breuning, 1939
Ichthyodes neopommeriana Breuning, 1940
Ichthyodes ochreoguttata Breuning, 1942
Ichthyodes pseudosybroides Breuning, 1942
Ichthyodes spinipennis Breuning, 1939
Ichthyodes sybroides (Pascoe, 1867)
Ichthyodes trobriandensis Breuning, 1947
Ichthyodes truncata (Aurivillius, 1917)


== Kilder ==
Liste over slektene
Katalog over slekter, Gamle verden Arkivert 5. mars 2016 hos Wayback Machine.


== Eksterne lenker ==
Bildee av artene Arkivert 21. august 2016 hos Wayback Machine.
(en) Ichthyodes i Encyclopedia of Life 
(en) Ichthyodes i Global Biodiversity Information Facility 
(en) Kategori:Ichthyodes – bilder, video eller lyd på Wikimedia Commons 
Ichthyodes – detaljert informasjon på Wikispecies 
(en) Ichthyodes – kategori av bilder, video eller lyd på Commons
Einar Skorgen

Einar Inge Skorgen (født 28. november 1940, død 29. juli 2016 i Isfjorden i Møre og Romsdal) var en norsk offiser (viseadmiral).Han startet sin karriere i Sjøforsvaret i 1959 og tjenestegjorde på undervannsbåter i mange år, blant annet på Kobben-klasse-undervannsbåt som skipssjef under den kalde krigen. Han var deretter sjef for Undervannsbåtskolen og senere sjef for ubåtvåpenet. Ved Forsvarets hovedkvarter utenfor Bodø hadde han deretter stilling som sjef for marinestyrkene i Nord-Norge og senere som øverstkommanderende i Nord-Norge (ØKN). I årene som sjef la han særlig vekt på å opparbeide best mulig forhold til den russiske Nordflåten, et arbeid som medførte militær avspenning og et godt forhold til Russland i nord.Einar Skorgen var kommandør av St. Olavs Orden (1998).


== Referanser ==


== Eksterne lenker ==
Admiral Skorgen fnyser av kollisjonsteorien - Aftenposten 22. august 2000, besøkt 9. august 2016
Admiralens siste kamp - Dagbladet 2. oktober 2002, besøkt 9. august 2016
10 år siden Kursk sank - Aftenposten 12. oktober 2011, besøkt 9. august 2016
Einar Skorgen er død - Nordlys, 3. august 2016, besøkt 9. august 2016
Parastathes

Parastathes er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Astathini er små, rødbrune trebukker. Kroppen er forholdsvis kort og bred og tydelig hårete, dekkvingene gjerne kraftig punkterte.


== Utbredelse ==
Slekten er utbredt i Vest-Malaysia, på Borneo og Sumatra.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Astathini J. Thomson, 1864
Slekten Parastathes Breuning, 1956
Underslekten Antennastathes Breuning, 1956
Parastathes apicalis (Aurivillius, 1925)
Underslekten Parastathes (i snever forstand)
Parastathes basalis (Gahan, 1907)
Parastathes flavicans (Gahan, 1907)
Parastathes moultoni (Aurivillius, 1914)
Parastathes trusmadianus Vives, 2010


== Kilder ==
Liste over slektene
Katalog med utbredelsesdata Arkivert 8. mai 2016 hos Wayback Machine.


== Eksterne lenker ==
(en) Parastathes i Encyclopedia of Life 
(en) Parastathes i Global Biodiversity Information Facility 
Parastathes – detaljert informasjon på Wikispecies 
(en) Astathini – kategori av bilder, video eller lyd på Commons
Utistubekken kraftverk

Utistubekken kraftverk er et vannkraftverk i Vanvikan i Indre Fosen kommune i Trøndelag.
Det er et elvekraftverk som utnytter et fall på 70 meter.
Installert effekt er 25 kW. Årsproduksjon er 0,1 GWh.
Kraftverket har to peltonturbiner. En liten, og en veldig liten.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase